Vabilo na strokovno usposabljanje

**SODELOVALNO STARŠEVSTVO**

 **RAZLIČNE STROKE ZA SKUPNO DOBRO**

1. **februar 2022 od 9:15 do 14:15**

Vljudno vabljeni na usposabljanje z naslovom *Sodelovalno starševstvo: različne stroke za skupno dobro*, ki ga v sklopu projekta Očka v akciji organizirata Ministrstvo za delo, družino, socialne zadeve in enake možnosti ter Mirovni inštitut v sodelovanju z Nacionalnim institutom za javno zdravje.

## Usposabljanje je namenjeno strokovnim delavkam in delavcem, ki se pri svojem delu vsakodnevno srečujete z (bodočimi) materami in očeti: socialnim delavkam in delavcem na področju starševskega varstva in družinskih prejemkov ter strokovnim delavkam in delavcem na področju patronažne zdravstvene nege in babištva.

Glavni namen izobraževanja je osvetliti pomen sodelovalnega starševstva ter okrepiti sodelovanje stroke pri vzpostavitvi celostnega pristopa obravnave mladih družin. Usposabljanje bo potekalo v treh ponovitvah preko spletne platforme ZOOM.

Zaradi spodbujanja regionalnega sodelovanja strokovnih služb na **prvo usposabljanje** **1. 2. 2022** vabimo predvsem strokovne delavce in delavke iz **Pomurske, Podravske, Koroške in Savinjske regije.** Svojo prijavo na prvo usposabljanje oddate [TUKAJ](https://www.1ka.si/a/33742e1a).

Na **drugo usposabljanje,** ki bo v torek, **15. 3. 2022**, vabimo strokovne delavce in delavke iz **Osrednjeslovenske in Gorenjske regije.** Nanj se prijavite [TUKAJ](https://www.1ka.si/a/67941893).

**Tretje usposabljanje**, ki bo potekalo v torek, **5. 4. 2022**, pa bo predvsem za strokovno osebje iz **Primorske, Goriške in Dolenjske**. Svojo prijavo na aprilsko usposabljanje lahko oddate [TUKAJ.](https://www.1ka.si/a/ea529e65)

V kolikor se termina, predvidenega za vašo regijo, ne boste mogli udeležiti, se lahko izjemoma prijavite na drug datum usposabljanja. Povezavo do e-usposabljanja vam bomo na vaš e-naslov posredovali nekaj dni pred izobraževanjem.

**

**Dogodek bo povezovala Mojca Frelih.**

Usposabljanje *Sodelovalno starševstvo: različne stroke za skupno dobro* je del projekta Očka v akciji, ki (bodoče) starše, delodajalce, strokovno in laično javnost ozavešča o pozitivnih vidikih aktivnega vključevanja moških v očetovstvo in pomenu enakomernejše porazdelitve starševske skrbi za otroka. Projekt izvajata Ministrstvo za delo, družino, socialne zadeve in enake možnosti ter Mirovni inštitut ob finančni podpori Evropske unije. Več o projektu Očka v akciji si lahko preberete na spletni strani: <https://ockavakciji.eu/> oz. na Facebook profilu: <https://www.facebook.com/ockavakciji>.